Rikunarita-ORG/Wikinium huggingface dataset:
# Balte

| Balte |
| --- |
|  |
| Totale bevolking: | 5,8 miljoen |
| Belangrike bevolkings  in: | Letlanders 1,8 miljoen Litauers 3 miljoen |
| Taal: | Baltiese tale |
| Geloofsoortuiging: | Christendom, Baltiese Neopaganisme |
| Verwante etniese groepe: | Baltiese Finne, Slawiërs (hoofsaaklik Belarusse, Kasjoebe en Pomorane), Germane |

Die term **Balte** (afgelei van die Latynse naam van die Oossee, *Mare Balticum*; Litaus: *baltai*, Lets: *balti*) het twee verskillende betekenisse, afhangende daarvan of dit in 'n geografies-politiese of 'n taalkundig-etnografiese konteks gebruik word. Dit kan verwys na

* die bewoners van die drie Baltiese lande langs die Oossee – Litaue, Letland en Estland (van suid na noord), of
* die Baltiese stamme in die noordooste van Europa wat in taalkundige opsig naas Kelte, Germane, Slawiërs en Romane 'n selfstandige Baltiese groep binne die Indo-Europese taalfamilie vorm. Hierdie groep kan verder verdeel word in Litaus, Lets, Oud-Pruisies, Koers en ander idiome waarvan baie reeds in die prehistoriese tydperk of die vroeë geskiedenis uitgesterf het. Die enigste oorlewende moderne Baltiese tale is Litaus en Lets. Estnies, 'n taal binne die Fins-Oegriese taalfamilie, is nie verwant aan Balties nie.

Baltiese stamme omstreeks 1200 n.C.
Hierdie artikel behandel die Baltiese volke as etniese groep.

## Etimologie

As sambreelterm vir Baltiessprekende stamme – Oud-Pruise, Litauers, Letlanders, Koere, Semgalle en Sele – het *Balte* eers in 1845 met die publikasie van Georg Heinrich Ferdinand Nesselmann (1811–1881) se werk *Sprache der alten Preußen* ingeburger geraak. Nesselmann, 'n Duitse oriëntalis, filoloog en historikus, wat ook navorsing oor die vroeë geskiedenis van wiskunde gedoen het, het Litause (1850) en Oud-Pruisiese (1873) woordeboeke saamgestel en 'n bundel met Litause volksliedere (1853) gepubliseer.

## Eksterne skakels

* Wikimedia Commons het meer media in die kategorie Balte.
* (en)  "Balt". Encyclopædia Britannica. Besoek op 27 Mei 2025.
# Ruimtewandeling

Ed White voer die eerste Amerikaanse ruimtewandeling uit
'n **Ruimtewandeling** is enige aktiwiteit wat deur 'n ruimtevaarder buite 'n ruimtetuig uitgevoer word buite die Aarde se waarneembare atmosfeer. Die term geld veral vir 'n ruimtewandeling wat uitgevoer word buite 'n vaartuig wat om die Aarde wentel (soos die Internasionale Ruimtestasie), maar word ook gebruik in verwysings na die verkenning op die maan se oppervlak deur ses pare Amerikaanse ruimtevaarders in die Apollo-program tussen 1969 en 1972.

## Geskiedenis

Net soos met die lansering van die eerste satelliet en die plasing van die eerste mens in die ruimte, het die Sowjetunie weer die wêreld verstom deur op 18 Maart 1965 die eerste ruimtewandeling uit te voer. Aleksei Leonof van die Woschod 2-ruimtetuig het 12 minute buite die ruimtetuig deurgebring.

Die eerste Amerikaanse ruimtewandeling is op 3 Junie 1965 uitgevoer deur Ed H. White van die tweede bemande Gemini-vlug, Gemini 4. Dit het 21 minute geduur.
# Hipotetiese maan van Mercurius

Mercurius is die naaste planeet aan die Son en het geen natuurlike satelliet nie. In die vroeë 1970's was daar 'n hipotese dat 'n onontdekte maan om die planeet wentel, maar eindelik is besef dit was data van die ster 31 Crateris wat verkeerd vertolk is. Die waarneming van 'n maan om Mercurius sal moeilik wees omdat die planeet relatief naby aan die Son is. Merrcurius is byvoorbeeld eers in 1995 in die infrarooi spektrum waargeneem. Nasa se ruimtetuig MESSENGER, van 2011 tot 2015 om Mercurius gewentel het, het nie 'n maan bespeur nie. Mercurius se klein Hillsfeer (swaartekragsfeer van invloed) beperk die moontlikheid van die bestaan van 'n natuurlike satelliet.

## Mariner 10-sending

Vir 'n kort tyd is geglo dat Mercurius wel 'n maan het. Op 27 Maart 1974, twee dae voordat Mariner 10 verby Mercurius gevlieg het, het instrumente 'n groot hoeveelheid ultraviolet straling in die omgewing van Mercurius begin registreer wat, volgens een sterrekundige, "geen reede gehad het om daar te wees nie". Teen die volgende dag het die straling verdwyn, maar dit het drie dae later weer verskyn en gelyk of dit van 'n voorwerp kom wat los van Mercurius was. Sommige sterrekundiges het gespekuleer dat dit 'n ster was, maar ander het gemeen dit moet 'n maan wees, omdat die straling uit twee verskillende rigtings gekom het en vanweë die geloof dat sulke hoë-energie-straling nie ver deur die interstellêre medium kon penetreer nie. Argumente ten gunste van 'n maan is versterk toe bereken is die voorwerp se snelheid is sowat 4 km/s, wat met die verwagte snelheid van 'n maan ooreengestem het.

### 31 Crateris

31 Crateris is dalk 'n verduisterende dubbelster.
'n "Maan" is in 1974 waargeneem wat weg van Mercurius beweeg, maar is eindelik geïdentifiseer as 'n agtergrondster, 31 Crateris. Die ster is 'n spektroskopiese dubbelster met 'n wentelperiode van 2,9 dae, en dit kon die bron gewees het van die ultraviolet straling wat in 1974 waargeneem is. Die identifikasie van die maan het gelei tot 'n belangrike ontdekking in sterrekunde: dat ultraviolet straling nie so goed deur die interstellêre medium geabsorbeer word as wat vroeër geglo is nie.

## MESSENGER-sending

In 'n Aprilgrap in 2012 het Nasa aangekondig die MESSENGER-ruimtetuig het 'n maan ontdek wat om Mecurius wentel. Hulle het dit grappenderwys "Caduceus" genoem, in verwysing na die caduceus, of Boodskapperstaf, die staf wat deur die Romeinse god Mercurius gedra is. Die MESSENGER-sending is in 2011 en 2013 gebruik om na mane om Mercurius te soek, en het bevestig dat die planeet geen mane het nie.

## Sien ook

* Beweerde aardmane

## Verwysings

## Skakels

* Hierdie artikel is in sy geheel of gedeeltelik uit die Engelse Wikipedia vertaal.
# Alkalimetaal

Alkalimetale
'n **Alkalimetaal** is 'n chemiese element van die eerste groep in die periodieke tabel. Saam met die aardalkalimetale vorm dit die s-blok van die tabel.

Dit bevat die elemente litium (Li), natrium (Na), kalium (K), rubidium (Rb), sesium (Cs) en die radioaktiewe element frankium (Fr).

Partykeer word ook die eerste element van die tabel waterstof (H) tot hierdie groep gereken. Dit het nogtans taamlik afwykende eienskappe.

## Eienskappe

|  |  |
| --- | --- |
| Die konfigurasie van kalium | Energiediagram van kalium |

Die kenmerkende eienskap van hierdie elemente is dat hulle elektronkonfigurasie bestaan uit 'n edelgaskonfigurasie plus een valenselektron in 'n s-tipe orbitaal wat baie deur die edelgaskonfigurasie se volle skille afgeskerm word. Byvoorbeeld het kalium een 4s-elektron wat maklik deur ionisasie verwyder word. Dié elemente het die laagste elektronegatiwiteit van die tabel. Dit neem verder af na die onderkant van die kolom. Die gevolg is dat hulle baie reaktiewe metale en sterk reduksiemiddels is wat gewoonlik 'n 1+ katioon vorm in verbindings wat deur ioonbinding gekenmerk word. Hierdie gevormde stowwe is gewoonlik goed in water oplosbaar.

Die metale self is so reaktief dat hulle van die lug afgesluit moet word, anders sal hulle met die vog daarin reageer, met die suurstof en partykeer selfs met die stikstof van die atmosfeer. Hulle word daarom onder olie of in afgeslote glasbuisies gestoor.

## Eksterne skakels

* Wikiwoordeboek het 'n inskrywing vir alkalimetaal.

|  |  |  |
| --- | --- | --- |
| H |  | He |
| Li | Be |  | B | C | N | O | F | Ne |
| Na | Mg |  | Al | Si | P | S | Cl | Ar |
| K | Ca | Sc |  | Ti | V | Cr | Mn | Fe | Co | Ni | Cu | Zn | Ga | Ge | As | Se | Br | Kr |
| Rb | Sr | Y |  | Zr | Nb | Mo | Tc | Ru | Rh | Pd | Ag | Cd | In | Sn | Sb | Te | I | Xe |
| Cs | Ba | La | Ce | Pr | Nd | Pm | Sm | Eu | Gd | Tb | Dy | Ho | Er | Tm | Yb | Lu | Hf | Ta | W | Re | Os | Ir | Pt | Au | Hg | Tl | Pb | Bi | Po | At | Rn |
| Fr | Ra | Ac | Th | Pa | U | Np | Pu | Am | Cm | Bk | Cf | Es | Fm | Md | No | Lr | Rf | Db | Sg | Bh | Hs | Mt | Ds | Rg | Cn | Nh | Fl | Mc | Lv | Ts | Og |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Alkalimetale | Aardalkalimetale | Lantaniede | Aktiniede | Oorgangsmetale | Hoofgroepmetale | Metalloïde | Niemetale | Halogene | Edelgasse | Chemie onbekend |
# Pieksel

Hierdie voorbeeld toon 'n beeld met 'n aansienlik vergrote gedeelte, waarin die individuele pieksels maklik as klein blokkies waargeneem kan word.
In digitale afbeelding is 'n **piekselkolletjies**, of **beeldelement** 'n fisiese punt in 'n rowwe beeld, of die kleinste assesseerbare element in 'n vertoontoestel, so dit is die kleinste beheerbare element van 'n foto op 'n skerm.

Elke pieksel is 'n steekproef van die oorspronklike beeld; 'n groter steekproef verskaf groter akkurate voorstelling van die oorspronklike. Die intensiteit van elke pieksel is veranderlik. In kleurbeeldvormingstelsels, word 'n kleur gewoonlik verteenwoordig deur drie of vier komponent intensiteite soos rooi, groen, en blou, of siaan, magenta, geel en swart.

Die woord is 'n kombinasie van *pix*, vir die Engelse "*picture*", en die *element*. Die woord *pix* verskyn in tydskrifnuus in 1932 as 'n afkorting vir die Engelse woord "*pictures'*, in verwysing na films. Teen 1938 is "pix" in Engels gebruik vir foto's deur fotojoernaliste.

Pieksels, afgekort as "px" is ook 'n maateenheid wat algemeen gebruik word in grafiese en webontwerp, gelykstaande aan ongeveer 0,26 mm. Hierdie mate word gebruik om seker te maak dat 'n gegewe element in dieselfde grootte sal vertoon, ongeag die skermresolusie.

## Tegnies

'n Pieksel hoef nie noodwendig deur 'n klein blokkie voorgestel te word nie. Hier word alternatiewe metodes getoon om 'n pieksel te konstrueer, deur van kolletjies, lyne of self egalige filtering gebruik te maak.
'n Pieksel word gewoonlik beskou as die kleinste enkele komponent van 'n digitale beeld. Maar die definisie is hoogs kontekssensitief. Dit kan bv. "gedrukte pieksels" op 'n bladsy wees, of pieksels deur elektroniese seine uitgevoer, of verteenwoordig deur digitale waardes, of pieksels op 'n skermtoestel, of pieksels in 'n digitale kamera (fotosensor-elemente). *Pieksels* kan ook gebruik word as 'n maateenheid bv: 2400 pieksels per duim, 640 pieksels per lyn, of gespasieer as 10 pieksels uitmekaar.

## Verwysings
# Benoe

'n Benoe

|  |  |  |  |  |
| --- | --- | --- | --- | --- |
|

|  |  |  |  |
| --- | --- | --- | --- |
|

|  |  |  |
| --- | --- | --- |
|  |  |  |

 |

 |
| Benoe (*b-n:nw\*t-G31*) in hiërogliewe |

'n **Benoe** was 'n heilige voël in die Egiptiese mitologie. Dit word dikwels as 'n reier weergegee. Dit is nie heeltemal duidelik watter reier die Egiptenare bedoel het nie. Dit kan *Ardea cinerea* of die groter *A. goliath* gewees het, maar daar het ook die benoereier *A. bennuides* bestaan waarvan die beendere in Aboe Dhabi gevind is en wat nou uitgestorwe is.

Die benoe word verbind met Atoem, die skeppergod, maar ook met Ra, die songod. Die voël is egter hoofsaaklik aan Osiris gewy en is 'n simbool van wederopstanding. Die naam beteken "dié wat terugkeer of omdraai". 'n Legende uit Heliopolis vertel dat die voël singend uit die vlamme van 'n bepaalde boom opstyg en dat sy lied so pragtig is dat selfs die songod, Ra, na hom luister. Die siel van 'n oorlede mens word dikwels met 'n benoe vergelyk. Hoofstuk LXXXIII van die Egiptiese Boek van die Dooies is aan die verandering in 'n benoevoël gewy.

## Asteroïed

* Die nabyaardevoorwerp 101955 Benoe is na die mitologiese voël genoem.

## Verwysings
# Albert Lortzing

|  |
| --- |
| Albert Lortzing |
| Geboorte | (1801-10-23)23 Oktober 1801 |
| Sterfte | 21 Januarie 1851 (op 49) |
| Nasionaliteit | Duits |
| Beroep(e) | Akteur, komponis, sanger, dirigent |
| *Internet-rolprentdatabasis*-profiel |

**Albert Lortzing** (23 Oktober 1801 – 21 Januarie 1851) was 'n Duitse akteur, komponis, sanger, en dirigent. Hy was bekend vir sy rol in die rolprent *The Czar and the Carpenter* (1956).

## Filmografie

### Rolprente

* 1956: *The Czar and the Carpenter*

### Televisierolprente

* 1961: *Zij spelen... Opera!*
* 1962: *Der Waffenschmied*
* 1969: *Undine*
* 1970: *Zar und Zimmermann*
* 1973: *Der Wildschütz*

## Eksterne skakels

* Albert Lortzing in die Internet-rolprentdatabasis
# 310 v.C.

|  |
| --- |
| **310 v.C.** |
|  ◄ | 5de eeu v.C. | **◄4de eeu v.C.►** | 3de eeu v.C. | ►
◄ | 315 v.C. | 314 v.C. | 313 v.C. | 312 v.C. | 311 v.C. | ◄ **310 v.C.** ► | 309 v.C. | 308 v.C. | 307 v.C. | 306 v.C. | 305 v.C. | ►

Dae | Eeue |  Geskiedenis | Geskiedenisportaal |

|  |
| --- |
|  **Kalenders** |
|

| Astronomiese kalender | -309 |
| Ab urbe condita | 444 |
| Chinese kalender | 2387 – 2388
丁戌 – 戊亥 |
| Hebreeuse kalender | 3451 – 3452 |
| Hindoekalenders |  |

 |

## Gebeure

* Die Etruskers word naby die Vadimo-meer verslaan.
* Die Romeine sluit 'n verdrag met die Umbri in Camerinum.

## Verwysings
# Nasionale park

Die Nasionale Krugerwildtuin.
'n **Nasionale park** is 'n park wat deur die regering van 'n land as 'n nasionale beskermde gebied geproklameer is. Die doel van nasionale parke is gewoonlik om die diere, plante en landskap wat daar voorkom te beskerm en vir die nageslag te bewaar. Hierdie nasionale parke is oor die algemeen 'n trekpleister vir toeriste, wat ook hul grootste bron van inkomste is.

Daar is verskeie nasionale parke oor die wêreld. Die Yellowstone Nasionale Park is in 1872 in die VSA geproklameer en word as die eerste nasionale park beskou. Die Noordoos-Groenland Nasionale Park, wat in 1974 tot stand gebring is, is die grootste nasionale park ter wêreld.

Suid-Afrika se bekendste nasionale park is die Krugerwildtuin, wat ook die grootste en oudste in die land is. Dit beslaan 'n gebied van 19 485 km² en is in 1926 as park geproklameer.

## Sien ook

* Suid-Afrikaanse Nasionale Parke
* Natuurreservaat

## Eksterne skakels

Toerisme-inligting oor Nasionale park op Wikivoyage
# Nobusuke Kishi

**Nobusuke Kishi** (岸 信介, Kishi Nobusuke, 13 November 1896 – 7 Augustus 1987) was 'n Japannese burokraat en politikus wat van 1957 tot 1960 as Eerste minister van Japan gedien het. Hy word onthou vir sy uitbuitende ekonomiese bestuur van die Japannese marionetstaat Mantsjoekwo in China in die 1930's, gevangenisstraf as 'n vermeende oorlogsmisdadiger na die Tweede Wêreldoorlog, en provokasie van die massiewe Anpo-proteste as eerste minister, wat terugwerkend die bynaam "Monster van die Shōwa-era" aan hom toededig is (昭和の妖怪; *Shōwa no yōkai*). Kishi was die stigter van die Satō-Kishi-Abe-dinastie in Japannese politiek, met sy jonger broer Eisaku Satō en sy kleinseun Shinzo Abe wat albei later as eerste ministers van Japan gedien het.

## Verwysings

## Bronne

* Bix, Herbert (2000). *Hirohito and the Making of Modern Japan*. New York: HarperCollins. ISBN 978-0060193140.
* Driscoll, Mark (2010). *Absolute Erotic, Absolute Grotesque: The Living, Dead, and Undead in Japan's Imperialism, 1895–1945*. Durham: Duke University Press.
* Hattori, Ryuji (2021). *Eisaku Satō, Japanese Prime Minister, 1964-72*. London: Routledge. ISBN 978-0-367-53776-0.
* Johnson, Chalmers (1982). *MITI and the Japanese Miracle: The Growth of Industrial Policy, 1925-1975*. Stanford, California: Stanford University Press. ISBN 978-0804712064.
* Kapur, Nick (2018). *Japan at the Crossroads: Conflict and Compromise after Anpo*. Cambridge, MA: Harvard University Press. ISBN 978-0674984424.
* Kitaoka, Shinichi (2016). "Kishi Nobusuke: Frustrated Ambition". In Watanabe, Akio (red.). *The Prime Ministers of Postwar Japan, 1945-1995*. Lanham, MD: Lexington Books. pp. 97–118. ISBN 978-1-4985-1001-1.
* Maiolo, Joseph (2010). *Cry Havoc: How the Arms Race Drove the World to War, 1931-1941*. New York: Basic Books. ISBN 978-0-465-01114-8.
* Mimura, Janis (2011). *Planning for Empire: Reform Bureaucrats and the Japanese Wartime State*. Ithaca, New York: Cornell University Press. ISBN 978-0801449260.

## Eksterne skakels

* Wikimedia Commons het meer media in die kategorie Nobusuke Kishi.
# Lateraal

'n **Lateraal** is 'n "L"-agtige konsonant waarvan die klank gevorm word deur 'n okklusie langs die as van die tong, terwyl lug uit die longe langs een of beide kante van die tong ontsnap. Meestal maak de punt van die tong kontak met die botande of die verhemelte net agter die tande.

Die laterale wat die meeste voorkom is approksimante wat behoort tot die liquida, soos die "l" in Afrikaans. Verder bestaan daar ook

* frikatiewe laterale, soos die "ll" in Wallies en die "hl" in Xhosa.
* affrikate laterale soos Xhosa of Nahuatl "tl".
* geprenasaleerde affrikate soos Xhosa "ntl" of "ndl".
# Gérard Watkins

|  |
| --- |
| Gérard Watkins |
|  |
| Geboorte | 4 Julie 1965 (1965-07-04) |
| Nasionaliteit | Engels |
| Beroep(e) | Akteur |
| Aktiewe jare | 1980–nou |
| *Internet-rolprentdatabasis*-profiel |

**Gérard Watkins** (gebore 4 Julie 1965) is 'n Engelse akteur. Hy is bekend vir sy rolle in die rolprente *Love Me If You Dare* (2003), *The Diving Bell and the Butterfly* (2007), *Taken* (2008), en *The Heir Apparent: Largo Winch* (2008).

## Filmografie

### Rolprente

* 2002: *The Wolf of the West Coast*
* 2003: *Love Me If You Dare*
* 2007: *The Diving Bell and the Butterfly*
* 2008: *Taken*
* 2008: *The Heir Apparent: Largo Winch*

## Eksterne skakels

* Gérard Watkins in die Internet-rolprentdatabasis
# Jack Russell-terriër

Jack Russell-terriër|  |
| Alledaagse byname | JRT Jack |
| Oorsprong | Engeland |
|

| Klassifikasiestandaarde |
| --- |
| FCI |
Group FCI Terriërgroep 3, Section 2 - klein terriërs #345 |
standaard |
| AKC |
Terriër |  |
| ANKC |
Groep 2 (Terriërs) |
standaard |
| NZKC |
Terriër |
standaard |
| UKC |
Terriër |
standaard |

 |
| Hond (*Canis lupus familiaris*) |

'n Werkende Jack Russell-terriër by die uitgang van 'n skuiling.
'n Jack Russell-terriër dra 'n hondeharnas.
Die **Jack Russell-terriër** is 'n hond, 'n klein terriër wat sy oorsprong in vosjag het. Dit is hoofsaaklik wit oor die lyf met gladde, growwe of gebroke bedekking, maar kan ook enige kleur wees.

Die Jack Russell is 'n energieke ras wat staatmaak op 'n hoë vlak van oefening en stimulasie en is relatief vry van ernstige gesondheidsklagtes. Die ras is oorspronglik in die vroeë 19de eeu geteel deur eerwaarde John Russell, van wie die ras sy naam kry. Die Jack Russell het 'n soortgelyke oorsprong as die moderne foksterriër. Dit het verskeie veranderinge oor die jare ondergaan, in ooreenstem met verskillende gebruike en rasstandaarde deur kennelklubs gestel. Erkenning deur kennelklubs vir die Jack Russell-ras is teengestaan deur die ras se ouer samelewings – wat gelei het tot die teel en erkenning van die *Parson Russell* terrier. Jack Russells verskyn baie keer in film, televisie, en druk - met verskeie historiese honde as akteurs.

Verskeie rasklubs ontstaan in die Verenigde Koninkryk gedurende die 1970's ter bevordering van die ras, insluitend die Jack Russell-klub van Groot-Brittanje (JRTCGB) en die Suid-Oos-Jack Russell-Terriër-klub (SEJRTC).

Jack Russell-terriërs speel met 'n bal
## Verwysings
# Musiek

Die notering van musiek
**Musiek** is 'n vorm van kuns wat georganiseerde klanke en stiltes bevat. Dit word uitgedruk in terme van toonhoogte (insluitende melodie en harmonie), ritme (insluitende tempo en mate) en die kwaliteit van klank (byvoorbeeld artikulasie, tekstuur en dinamiek). Musiek kan gebruik word vir die kunssinnige of die estetiese, kommunikasie, vermaak of seremoniese doeleindes. Die definisie van wat musiek behels verskil afhangende van die kultuur en sosiale sinsverband. Verskillende interpretasies van die term word ook as sub-genres van die kuns aanvaar.

Musiek bevat fisiese, geestelike en sosiale fenomene, sowel as teorie, uitvoering, dans en ook digkuns.

Enkele onderwerpe wat in musiek bestudeer word, sluit in:

* Harmonie
* Melodie
* Ritme
* Instrumente en Instrumentasie
* Komposisie en verwerking
* Notasie en musiekteorie

## Oorsprong

*Die hoofartikel vir hierdie afdeling is: Oorsprong van musiek.*
Daar bestaan baie teorieë oor die oorsprong van musiek. Só word daar in volksverhale, mites en sages van die volkere vertel van die bo-aardse, goddelike oorsprong van musiek, en dikwels het die musiek in hierdie verhale een of ander towerkrag. Musiekwetenskaplikes probeer die ontstaan van musiek verklaar deur byvoorbeeld te sê dat die oermens mooi dieregeluide probeer naboots het. Dit is egter alles teorieë wat nie bewys kan word nie.

Musiek is klank en verdwyn weer sodra dit gemaak is. Daarom bestaan ons kennis oor die musiek van die tyd voor die koms van die grammofoon uit die feite wat in beeld en op skrif aan ons oorgelewer is. Musiek wat in musieknotasie vasgehou is, kan ons ook alleen dán weer in klank laat herleef as ons die ou notasietekens kan lees. Ons weet dan ook relatief min oor die musiek van die ou beskawings van die Antieke of Oudheid. In elk geval sal ons nooit presies kan weet hoe dit geklink het nie. Historiese- en veral argeologiese navorsing het interessante feite aan die lig gebring oor die musiek en veral die musiekbeoefening van die ou kulture, byvoorbeeld China, Egipte, Mesopotamië, en Israel. Oor laasgenoemde kan ook uit die Bybel heelwat aanduidings gekry word.

## Sien ook

* Lys van komponiste
* Europese klassieke musiek
* Suid-Afrikaanse musikante

## Eksterne skakels

* Wikiwoordeboek het 'n inskrywing vir musiek.